CELEX: 62009CA0037
Language: sl
Date: 2010-06-10 00:00:00
Title: Zadeva C-37/09: Sodba Sodišča (tretji senat) z dne 10. junija 2010 – Evropska komisija proti Portugalski republiki (Neizpolnitev obveznosti države — Okolje — Ravnanje z odpadki in njihovo nezakonito odlaganje — Direktiva 2006/12/ES — Direktiva 80/68/EGS)

14.8.2010   
            
            
               SL
            
            
               Uradni list Evropske unije
            
            
               C 221/9
            
         Sodba Sodišča (tretji senat) z dne 10. junija 2010 – Evropska komisija proti Portugalski republiki
   (Zadeva C-37/09) (1)
   
   (Neizpolnitev obveznosti države - Okolje - Ravnanje z odpadki in njihovo nezakonito odlaganje - Direktiva 2006/12/ES - Direktiva 80/68/EGS)
   2010/C 221/14
   Jezik postopka: portugalščina
   
      Stranki
   
   
      Tožeča stranka: Evropska komisija (zastopniki: J.-B. Laignelot, S. Pardo Quintillán in P. Guerra e Andrade, zastopniki)
   
      Tožena stranka: Portugalska republika (zastopniki: L. Inez Fernandes, M. J. Lois in P. Lopes, zastopniki)
   
      Predmet
   
   Neizpolnitev obveznosti države – Kršitev členov 4 in 8 Direktive 2006/12/ES Evropskega parlamenta in Sveta z dne 5. aprila 2006 o odpadkih (UL L 114, str. 9), ki je kodificirala Direktivo 75/442/EGS o odpadkih, in členov 3 in 5 Direktive Sveta z dne 17. decembra 1979 o varstvu podzemne vode pred onesnaževanjem z določenimi nevarnimi snovmi (80/68/EGS) (UL L 20, str. 43) – Odlaganje odpadkov – Odlaganje odpadkov v kamnolomih, ki ne služijo več svojemu namenu – Kamnolomi „dos Limas, dos Linos e dos Barreiras“ [Lourosa] – Neobstoj nadzora
   
      Izrek
   
   
               1.
            
            
               Portugalska republika, ker ni sprejela ustreznih ukrepov v okviru ravnanja z odpadki, ki so bili nezakonito odloženi v starih kamnolomih Limas in Linos v občini Lourosa, ni izpolnila obveznosti iz členov 4 in 8 Direktive 2006/12/ES Evropskega parlamenta in Sveta z dne 5. aprila 2006 o odpadkih, ki je kodificirala Direktivo 75/442/EGS o odpadkih, in členov 3(b) in 5 Direktive Sveta z dne 17. decembra 1979 o varstvu podzemne vode pred onesnaževanjem z določenimi nevarnimi snovmi (80/68/EGS).
            
         
               2.
            
            
               V preostalem se tožba zavrne.
            
         
               3.
            
            
               Portugalska republika nosi poleg svojih stroškov dve tretjini stroškov Evropske Komisije. Komisija nosi tretjino svojih stroškov.
            
         
      (1)  UL C 82, 4.4.2009.